12 предложения към инвестиционната програма направиха от "Царевград за Велико Търново" | Вестник Борба - областен всекидневник, Велико Търново
12 предложения към инвестиционната програма направиха от „Царевград за Велико Търново“
12 ПРЕДЛОЖЕНИЯ ПО ГОДИШНАТА ИНВЕСТИЦИОННА ПРОГРАМА НА ОБЩИНА ВЕЛИКО ТЪРНОВО НАПРАВИХА съветниците от Движение „Царевград за Велико Търново“. Те настояват за ремонт и подмяна дограмата на Младежкия дом в старата столица, чиято прогнозна цена е около 110 000 лв., както и за ремонт на подходите и опасните участъци в междублоковите пространства в кв. „Бузлуджа“, което ще струва на общинската хазна приблизително 25 000 лв. Парламентаристите от движението предлагат да се извърши оглед от комисия от експерти, които да установят и други опасни участъци, за които да се отпуснат още средства. По мерки за безопасността и организацията на движението тримата съветници от групата настояват още 10 000 лв. да се заделят за маркировка на опасните за движението бордюри източно от главния вход на стадион „Ивайло“, както и да се маркират паркоместа в целия квартал „Чолаковци“, за да не се паркира по тротоарните настилки. Освен това съветниците настояват 100 000 лв. приоритетно да се заложат в инвестиционната програма за опасни и неосветени участъци в общинския център. Сред другите им предложения са 150 000 лв. за ремонт на язовир „Вятъра“ край село Присово, 100 000 лв. за продължаване на строителните работи на църквата „Възнесение Господно“, довършване на тренировъчното игрище в СОУ „Г. Раковски“ на стойност 100 000 лв., 20 000 лв. за ремонт на здравния пункт в Самоводене. Групата предлага и ремонт на ул. „Опълченска“ във Велико Търново, както и изготвяне на списък за необходимите и спешни ремонти по труднодостъпните улици в търновските села.
← Съдът в Свищов отказа да одобри спогодба с крадец на ток
Новогодишно препускане →
С две купи се завърнаха от Гърция танцьорите от лясковското „Лудо младо”
12.07.2017 БОРБА БГ 6